CELEX: 32003R2154
Language: hr
Date: 2003-12-10
Title: Uredba Komisije (EZ) br. 2154/2003 od 10. prosinca 2003. o privremenom odobravanju određenih mikroorganizama u hrani za životinje ( Enterococcus faecium i Lactobacillus acidophilus )  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               157
            
         32003R2154
   
               L 324/11
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 2154/2003
   od 10. prosinca 2003.
   o privremenom odobravanju određenih mikroorganizama u hrani za životinje (Enterococcus faecium i Lactobacillus acidophilus)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Direktivom Komisije 2003/7/EZ (2), a posebno njezine članke 3. i 9.e stavak 1.,
   budući da:
   
               (1)
            
            
               Direktivom 70/524/EEZ predviđeno je da se ni jedan dodatak hrani za životinje ne može staviti u promet bez prethodnog odobrenja Zajednice.
            
         
               (2)
            
            
               U slučaju dodataka iz dijela II. Priloga C Direktivi 70/524/EEZ, koji uključuju mikroorganizme, može se dati privremeno odobrenje za novi dodatak ili za novo korištenje dodatka koji je već odobren za korištenje u hrani za životinje ako su ispunjeni uvjeti utvrđeni u toj Direktivi i ako se na temelju raspoloživih rezultata opravdano može pretpostaviti da kod primjene u prehrani životinja ima neki od učinaka iz članka 2. točke (a) te Direktive. To privremeno odobrenje može se dati za razdoblje od najviše četiri godine.
            
         
               (3)
            
            
               Ocjena zahtjeva za odobrenje podnesenih u vezi s mikroorganizmima određenima u Prilogu ovoj Uredbi pokazala je da su zadovoljeni uvjeti iz članka 9.e stavka 1. Direktive 70/524/EEZ.
            
         
               (4)
            
            
               Korištenje Enterococcus faecium već je odobreno za razdoblje od četiri godine u Uredbi Komisije (EZ) br. 666/2003/EZ (3) kod prasadi i svinja za tov.
            
         
               (5)
            
            
               Podneseni su novi podaci kojima se potkrepljuje zahtjev za proširenjem odobrenja za korištenje Enterococcus faecium i kod krmača.
            
         
               (6)
            
            
               Podneseni su podaci kojima se potkrepljuje zahtjev za primjenu novog dodatka Lactobacillus acidophilus kod kokoši nesilica.
            
         
               (7)
            
            
               Stoga treba odobriti korištenje Lactobacillus acidophilus kod kokoši nesilica i Enterococcus faecium kod krmača, kako je određeno u Prilogu, na privremenoj osnovi za razdoblje od četiri godine te ih uvrstiti u poglavlje IV. popisa odobrenih dodataka.
            
         
               (8)
            
            
               Znanstveni odbor za prehranu životinja dostavio je pozitivno mišljenje o sigurnosti korištenja tih mikroorganizama, pod uvjetima utvrđenima u Prilogu ovoj Uredbi.
            
         
               (9)
            
            
               Ocjena zahtjeva pokazala je da treba zahtijevati određene postupke za zaštitu radnika od izlaganja dodacima određenima u Prilogu. Međutim, takvu zaštitu osigurava primjena Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (4), kako je izmijenjena Uredbom (EZ) br. 1882/2003 (5).
            
         
               (10)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Dodaci koji pripadaju skupini „Mikroorganizmi” iz Priloga odobravaju se za korištenje kao dodaci u hrani za životinje pod uvjetima utvrđenima u Prilogu.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. prosinca 2003.
      
         
            Za Komisiju
         
         David BYRNE
         
            Član Komisije
         
      
   
   
      (1)  SL L 270, 14.12.1970., str. 1.
   
      (2)  SL L 22, 25.1.2003., str. 28.
   
      (3)  SL L 96, 12.4.2003., str. 11.
   
      (4)  SL L 183, 29.6.1989., str. 1.
   
      (5)  SL L 284, 31.10.2003., str. 1.
   
      PRILOG
      
                  Br. ili br. EZ
               
               
                  Dodatak
               
               
                  Kemijska formula, naziv
               
               
                  Vrsta ili kategorija životinje
               
               
                  Najveća starosna dob
               
               
                  Najmanji udio
               
               
                  Najveći udio
               
               
                  Ostale odredbe
               
               
                  Datum isteka valjanosti odobrenja
               
            
                  CFU/kg potpune krmne smjese
               
            
                  
                     Mikroorganizmi
                  
               
            
                  22
               
               
                  
                     Enterococcus faecium
                  
                  DSM7 134
               
               
                  Pripravak od Enterococcus faecium, koji sadrži najmanje:
                  
                               
                           
                           
                              Praha: 1 × 1010 CFU/gr dodatka
                           
                        
                               
                           
                           
                              Granula (mikroinkapsuliranih): 1 × 1010 CFU/gr. dodatka
                           
                        
               
                  Krmače
               
               
                  —
               
               
                  0,5 × 109
                  
               
               
                  1 × 109
                  
               
               
                  U uputama o korištenju mora biti naznačena temperatura čuvanja, rok trajanja i stabilnost pri peletiranju, kako za dodatke tako i za premikse.
                  Krmače 25 dana prije prasenja i za vrijeme dojenja.
               
               
                  14.12.2007.
               
            
                  23
               
               
                  
                     Lactobacillus acidophilus
                  
                  D2/CSL
                  CECT4 529
               
               
                  Pripravak od Lactobacillus acidophilus, koji sadrži najmanje:
                  
                               
                           
                           
                              50 × 109 CFU/gr. dodatka
                           
                        
               
                  Kokoši nesilice
               
               
                  —
               
               
                  1 × 109
                  
               
               
                  1 × 109
                  
               
               
                  U uputama o korištenju dodatka i premiksa mora biti naznačena temperatura čuvanja, rok trajanja i stabilnost pri peletiranju
               
               
                  14.12.2007.